User:History of etah/sandbox

पहले खोर कहलाता था फरुखाबाद जिले का शम्शाबाद उ0प्र0 के फरुखाबाद जनपद में एक स्थान है शम्शाबाद। स्थान का शम्शाबाद नाम तो अपेक्षाकृत नया, महज 7-8 सौ वर्ष पुराना है किन्तु यह स्थान काफी प्राचीन है। अब तो गंगा नदी की धारा यहां से कुछ दूर चली गयी है, किन्तु बारहवीं-तेरहवीं सदी में यह एक विकसित नगर था तथा गंगा ठीक इसके किनारे से बहती थी। किन्तु तब इसका नाम शम्शाबाद नहीं खोर हुआ करता था। बारहवीं सदी में यहां कन्नौज नरेश जयचंद्र का शासन था। यहां का खोर दुर्ग कन्नौज साम्राज्य के उन दुर्गों में एक था जहां से कन्नौज शासन गंगा के माध्यम से होनेवाले जल परिवहन को नियंत्रित करता था। 1194 में कन्नौज नरेश जयचंद्र की पराजय के बावजूद कन्नौज पर उन्हीं के वंश का शासन था तथा जयचंद्र के पुत्र हरिश्चंद्र जब अगले कन्नौज नरेश बने तो 1198 में कन्नौज का पतन होने के बाद जब महाराजा हरिश्चंद्र को कन्नौज छोड़ना पड़ा तो पहले तो उन्होंने इटावा जिले के सेत-महेत को अपनी राजधानी बनाया पर वहां अपेक्षित सुरक्षा न पा वे अपनी राजधानी परिवर्तन कर खोर आ बसे। दिल्ली सुल्तनत के प्रबल प्रतिद्वन्द्वी होने के कारण यहां भी अनेक संघर्ष करने पड़े, अनेक क्षेत्र गंवाने पड़े तथा बाद के कालखण्ड में वे अपनी शेष सत्ता के साथ जौनपुर की ओर जा बसे। खोर छोड़कर महाराजा हरिश्चन्द्र तो चले गये किन्तु इस क्षेत्र के स्थानीय शासक यहीं रहे तथा दिल्ली में नवस्थापित विदेशी सत्ता का यथाशक्ति प्रतिरोध करते रहे। बलवन के सुल्तान बनने के समय तो इस क्षेत्र के पटियाली(एटा), कम्पिल, खोर और भोजपुर (जनपद फरुखाबाद) भारतीय स्वाधीनता सेनानियों के इतने प्रबल केन्द्र थे कि गंगा के मार्ग से परिवहन करनेवले व्यापारियों के कारवां तक बिना इनकी अनुमति यहां से आगे नहीं जा पाते थे। अंततः सुल्तान शमशुद्दीन अल्तमश (इल्तुतमिश) की सुल्तनत के काल में हुए भीषण आक्रमण के उपरान्त खोर का पतन हुआ तथा दिल्ली सुल्तनत के अधिकार में आने के कारण इसका नाम शम्शाबाद रखा गया। यहां सुल्तान बलबन ने 6माह तक कराया नृशंस कत्लेआम मुहम्मद गोरी की दिल्ली-कन्नौज विजय के बाद उसके अधिकार क्षेत्र में आये भारतीय क्षेत्रों को स्वभावतः उसका राज्य माना गया किन्तु वास्तव में ऐसा था नहीं। इस क्षेत्रों के भारतीय नरेश अपनी मातृभू के एक-एक अंगुल के लिए तब तक संघर्ष करते रह,े जब तक जीवन रहा अथवा पराजित न हुए। 1194ई0 में फिरोजाबाद जिले के चंदवार नामक स्थान पर गोरी-जयचंद युद्ध के बाद मुहम्मद गोरी जयचंद द्वारा शासित बनारस-बिहार तक विस्तृत राज्य के कतिपय क्षेत्रों पर लूटमार करने में भले ही सफल रहा हो, विजित किसी भी क्षेत्र को नहीं कर सका था। राज्याधिकार तो अभी दूर की बात थी। इस क्षेत्र के प्रभावी कन्नौज नरेश जयचंद की मौत के बावजूद उसकी राजधानी अभी सुरक्षित थी जहां से उसके पुत्र हरिश्चद्र(उपनाम बरदाईसेन) के नेतृत्व में भारतीय वीर अपनी जन्मभूमि की रक्षा को तत्पर थे। अपनी कथित विजय के बाद भी भारतीय क्षेत्रों पर अधिकार करने में असफल रहा गोरी 1198ई0 में एक बार फिर लौटा और इस बार कन्नौज को अपना निशाना बना उसे नष्ट-भ्रष्ट कर दिया। इस हानि के बाद कन्नौजी शक्ति विखण्डित हो गयी। महाराज हरिश्चन्द्र ने पहले इटावा जनपद को अपना केन्द्र बनाया किन्तु वह भी हाथ से निकला तो फरूखाबाद जिले के खोर(आधुनिक शम्शाबाद) नामक स्थान पर केन्द्रित हो गये। महाराज के साथी-सहयोगियों ने आसपास के पटियाली, कम्पिल व भोजपुर जैसे गंगातटीय स्थलों में अपने केन्द्र बनाए। गोरी के प्रतिनिधि के रूप में दिल्ली के सुल्तान बने उसके गुलाम कुतबुद्दीन ऐबक, 1210 में सुल्तान बने आरामशाह, 1210 में ही सुल्तान बने शमशुद्दीन अल्तमश (इल्तुतमिश), 1236 के स्कनुद्दीन फिरोजशाह जो मात्र 6 माह 28दिन सुल्तान रहा, तत्पश्चात सुल्तान बनी रजिया बेगम, 1240 में रजिया को मार सुल्तान बनाया गया बहरामशाह, 1242 का अलाउद्दीन शाह आदि सभी ऐसे सुल्तान से जो एक ओर अपने आंतरिक संघर्षो में उलझे थे दूसरी ओर एक-दूसरे के प्राणों के प्यासे थे तो दूसरी ओर भारतीय नरेश एक के बाद एक अपने खोये क्षेत्र वापस लेते जा रहे थे। इस मसूदशाह का एक सेनानायक था बहाउदफदीन बलवन। महमूद ने इसका विश्वास कर इसे उलूगखां की उपाधि व सेना पर नियंत्रण के अधिकार दे रखे थे। यह 1246 में सुल्तान बने नासिरूद्दीन महमूद के काल तक इतना शक्तिशाली हो गया कि 1266 में उसे मार स्वयं सुल्तान बन बैठा। बलबन के काल तक आते-आते इस कथित दिल्ली सुल्तनत (जिसे भ्रमवश भारत की सुल्तनत समझा और प्रचारित किया जाता है) का हाल इतना बुरा था कि ‘दिल्ली के आसपास रहनेवाले मेवों के भय से नगर के पश्चिमी द्वारा दोपहर की नमाज के परूचात बंद कर दिए जाते थे।’ द्वार बंद होने के बाद किसी का इतना साहस तक नहीं होता था कि वह वहां स्थित मकबरों व तालाबों की भी सैर को जा सके। ऐसा नहीं कि मेवों का भय दोपहर बाद से ही शुरू होता हो। चारों तरफ से घेर ली गयी दिल्ली राजधानी व सुल्तनत के अधिकांश क्षेत्रों में दोपहर पूर्व भी ये यथाशक्ति लोगों को सताते रहते थे। ऐसी स्थिति में सुल्तान बनने के बाद बलबन ने साहसिक कदम उठा सबसे पहले तो मेवों का दमन कराया। वहां के जंगल नष्ट कराये तथा उनके गांवों में नृशंस कत्लेआम कराए। इस कार्य में सफल होते ही उसने सुल्तनत की दूसरी समस्या- भारतीय नरेशों द्वारा स्वाधीन कराए क्षेत्रों को मुक्त कराने के प्रयास प्रारम्भ किये। दिल्ली से लगे दोआब के क्षेत्र (गंगा-यमुना का मध्यवर्ती भाग) का हाल तो इतना बुरा था कि सुल्तनतकालीन इतिहासकार बरनी के शब्दों में -- मेवों की समस्या का समाधान कर बलबन ने दोआव के क्षेत्रों पर ध्यान दिया। प्रायः समूचाक्षेत्र स्वाधीन तो था ही, मुस्लिम शासकों के प्रति इतना असहिष्णु था कि उनके संरक्षण में चलनेवाले व्याार के गंगानदी-मार्ग पर अपना कड़ा अधिकार जमाए था। बलबन के हिन्दुस्थान (वास्तव में अवध आदि स्वाधीन तथा दिल्ली सुल्तनत से प्रथक क्षेत्र) से होनेवाले व्यापार के लिए जानेवाले कारवां के मार्ग की बड़ी वाधा इस क्षेत्र के पटियाली, कम्पिल व भोजपुर के दुर्ग तथा वहां के नरेश (इन्हें ही सुल्तनत के विवरण विद्रोही की संज्ञ देते हैं)। बरनी के अनुसार ‘दोआब की समस्या का समाधान करने के पश्चात बलवन ने हिन्दुस्तान का मार्ग खोलने की दुश्टि से दो बार नगर से कूच किया (निश्चय ही पहले कूच में उसे असफलता मिली)’। वह कम्पिल व पटियाली पहुंचा और उन क्षेत्रों में 5 या 6 मास रहा। लगता है बलबन का यह दूसरा अभियान भी असफलता की ओर बढ़ रहा था। इसीलिए खिसियाए बलबन ने (इतिहासकार बरनी के अनुसार) बिना किसी सोच-विचार के डाकुओं और विद्रोहियों (वास्तव में स्वाधीनता के पुजारियों) का संहार किया। हिन्दुस्तान का मार्ग खुल गया तथा व्यापारी व कारवां सुरक्षित आने-जाने लगे। इन क्षेत्रों से भारी मात्रा में लूट की सम्पत्ति दिल्ली लायी गयी जहां दास व भेड़ें सस्ती हो गयीं। 6 माह के नृशंस कत्लेआम के बाद स्वाधीन केन्द्र कम्पिल व पटियाली और भोजपुर के दृढ दुर्ग नष्ट कर वहां ऊॅंची व विशाल मस्जिदों का निमार्ण कराया गया तथा यह क्षेत्र दुर्ग से सम्बद्ध भूमिसहित अफगानों को कररहित रूप से सोंप दिया गया। (एटा व फरूखाबद जिलों में रह रहे प्राचीन अफगान शासक परिवार तथा अलीगढ जिले का जलाली व अन्य अफगानियों के शासन में रहे कस्बे इसी बलबन द्वारा यहां बसाए गये अफगानों के अवशेष हैं)।